stanford-oval/wikipedia huggingface dataset:
มิสเวเนซุเอลา
รายนามผู้ชนะล่าสุด > มิสเวเนซุเอลาอินเตอร์เนชันแนล

| 0 | 1 | 2 | 3 | 4 | 5 |
| --- | --- | --- | --- | --- | --- |
| ปี | มิสเวเนซุเอลาอินเตอร์เนชันแนล | รัฐ | เมืองเจ้าภาพ | การประกวด | รางวัลพิเศษในนางงามนานาชาติ |
| 2019 | เมลิซซา คีเมเนซ |  ซูเลีย | การากัส | นางงามนานาชาติ 2019 | 15 คนสุดท้าย ชุดเดรสยอดเยี่ยม |
| 2017 | มาริเอม เบลัซโก |  บารีนัส | การากัส | นางงามนานาชาติ 2018 | นางงามนานาชาติ 2018 |
| 2016 | เดียนา โครเซ  |  นวยวาเอสปาร์ตา | การากัส | นางงามนานาชาติ 2017 | รองอันดับ 2 |
| 2015 | เจสสิกา ดรูเต |  ตรูฮีโย | การากัส | นางงามนานาชาติ 2016 |  |
| 2014 | เอดีมาร์ มาร์ติเนซ |  อันโซอาเตกี | การากัส | นางงามนานาชาติ 2015 | นางงามนานาชาติ 2015 มิสเฟอร์เฟคต์บอดี |
| 2013 | มิเชลล์ เบอร์ทูลีนี |  กวารีโก | การากัส | นางงามนานาชาติ 2014 |  |

: เป็นการแต่งตั้งนางงามไปประกวด
รูปภาพผู้ชนะ

มิสเวเนซุเอลา 2012 & นางงามจักรวาล 2013
 กาเบรียลา อิสเลร์, กวารีโก
มิสเวเนซุเอลา 2010
 วาเนซซ่า กอนซาเวซ, มีรันดา
มิสเวเนซุเอลา 2008 & นางงามจักรวาล 2009
 สเตฟาเนีย เฟอร์นานเดซ, ตรูฮีโย
มิสเวเนซุเอลา 2007 & นางงามจักรวาล 2008
 ดายานา เมนโดซา, อามาโซนัส
มิสเวเนซุเอลา 1992
 มิลกา เยลีซาวา ชูลีนา, อารากวา
มิสเวเนซุเอลา 1977
 คริสทัล มอนทาเนซ, บาร์กัส
มิสเวเนซุเอลา 1964
เมอร์ซีดิส เรเวนกา เดอ ลา โรซา, มีรันดา
ดูเพิ่ม

มิสแกรนด์เวเนซุเอลา
มิสเอิร์ธเวเนซุเอลา
ไอโฟน 11

| --- | --- |

ไอโฟน 11
ตราสินค้า: แอปเปิล
ผู้พัฒนา:   ฟ็อกซ์คอนน์ (ตามสัญญา) 
ผู้ผลิต:   ฟ็อกซ์คอนน์ (ตามสัญญา) 
สโลแกน: Just the right amount of everything.
เจเนอเรชั่น: 13th
เครือข่ายที่รองรับ: 2 จี / 3 จี / 4 จี
เปิดตัวครั้งแรก: 20 กันยายน ค.ศ. 2019 (2019-09-20)
ยกเลิกการผลิต: กันยายน 7, 2022; 2 ปีก่อน (2022-09-07)
รุ่นก่อนหน้า: ไอโฟน XR
รุ่นถัดไป: ไอโฟน 12 / ไอโฟน 12 มินิ
รุ่นที่เกี่ยวข้อง: ไอโฟน 11 Pro / ไอโฟน 11 Pro Max
รูปแบบ: สมาร์ทโฟน
ลักษณะการออกแบบ: สเลต
ขนาด: H: 150.9 mm (5.94 in) W: 75.7 mm (2.98 in) D: 8.3 mm (0.33 in)
น้ำหนัก: 194 g (6.8 oz)
ระบบปฏิบัติการ: เดิม: ไอโอเอส 13 ปัจจุบัน: ไอโอเอส 17.6.1 เปิดตัวเมื่อวันที่ 19 สิงหาคม 2567
ระบบบนชิป: A13 Bionic
ซีพียู: Hexa-core (2× ไฮพาวเวอร์ไบต์นิงคอร์ที่ 2.66 GHz + 4× โลว์พาวเวอร์ทันเดอร์คอร์ที่ 1.82 GHz)
จีพียู: Apple-designed 4 core, up to 690 จีฟล็อปส์
โมเด็ม: Dual SIM with อีซิม อินเทล Gigabit-Class LTE, up to 30 LTE bands
หน่วยความจำระบบ: 4 GB LPDDR4X RAM
หน่วยความจำ: 64, 128 or 256 GB  (รุ่น 256 GB เลิกการผลิตตั้งแต่ 14 กันยายน ค.ศ. 2021 (2021-09-14))
แบตเตอรี่: 3.83 V 11.91 Wh (3110 mAh) ลิ-ไอออน
ระบบชาร์จ: ฟาสต์ชารฺจจิง, คิวไอไวร์เลส
จอแสดงผล: 6.1 นิ้ว (155 mm) ลิควิดเรตินา: LED-backlit IPS LCD, 1792×828 px (326 ppi) ความสว่างสูงสุด 625 cd/m2 และ แฮปติกทัช
กล้องหลัง: 12 MP
กล้องหน้า: 12 MP
ระบบเสียง: Spatial Audio, ดอลบี แอทมอส
การเชื่อมต่อ: Wi-Fi 6 (802.11ax), Bluetooth 5.0, Ultra-wideband (UWB)
การกันน้ำ: IP68, up to 2 m (6.6 ft) เป็นเวลา 30 นาที
เว็บไซต์: iPhone 11 at the Wayback Machine (archived October 9, 2020)
ไอโฟน 11 เป็นสมาร์ทโฟนที่ออกแบบ พัฒนา และจัดจำหน่ายโดยแอปเปิลเป็นไอโฟนรุ่นที่ 13 ต่อจากไอโฟน XRและเปิดตัวอย่างเป็นทางการเมื่อวันที่ 10 กันยายน 2019 พร้อมกับไอโฟน 11 โปร โดยทิม คุก ซีอีโอของแอปเปิล ได้เป็นผู้เปิดตัวที่ สตีฟ จ็อบส์ เทียเตอร์ ในแอปเปิลพาร์ก คูเปอร์ติโน ไอโฟน 11 เปิดให้สั่งจองล่วงหน้าได้ตั้งแต่วันที่ 13 กันยายน 2019 และวางจำหน่ายอย่างเป็นทางการในวันที่ 20 กันยายน 2019 ซึ่งตรงกับวันที่ไอโอเอส 13 เปิดตัวอย่างเป็นทางการ
แม้ภายนอกจะมีการเปลี่ยนแปลงจากรุ่นก่อนอย่างไอโฟน XR เพียงเล็กน้อยแต่การเปลี่ยนแปลงที่สำคัญภายในคือการติดตั้งชิปแอปเปิล เอ13 ไบโอนิกที่ทรงพลังยิ่งขึ้นและกล้องเลนส์คู่อัลตราไวด์ ในเดือนตุลาคม ปี 2020 แอปเปิลได้ตัดสินใจเลิกบรรจุหูฟัง EarPods และอะแดปเตอร์ชาร์จมาพร้อมกับไอโฟนรุ่นใหม่ โดยให้เหตุผลว่าเป็นการดำเนินการเพื่อรักษาสิ่งแวดล้อม
ณ เดือนมีนาคม 2022 ไอโฟน 11 มียอดขายทั่วโลก 159.2 ล้านเครื่อง ทำให้เป็นสมาร์ทโฟนที่ขายดีที่สุดตลอดกาลเป็นอันดับที่ 10
หลังจากที่แอปเปิลประกาศเปิดตัวไอโฟน 14 (พร้อมรุ่น พลัส) และไอโฟน 14 โปร (พร้อมรุ่น โปรแม็กซ์) ไอโฟนรุ่นเก่าหลายรุ่น รวมถึงไอโฟน 11, ไอโฟน 12 มินิ, และไอโฟน 13 โปร (พร้อมรุ่น โปรแม็กซ์) ก็ได้เลิกจำหน่ายรวมถึงถอดออกจากเว็บไซต์ของแอปเปิลเมื่อวันที่ 7 กันยายน 2022
รัฐมนตรีว่าการกระทรวงอุตสาหกรรมของไทย

| รัฐมนตรีว่าการ กระทรวงอุตสาหกรรม |
| --- | --- |
ตรากระทรวงอุตสาหกรรม
ผู้ดำรงตำแหน่งคนปัจจุบัน เอกนัฏ พร้อมพันธุ์ ตั้งแต่ 3 กันยายน พ.ศ. 2567
กระทรวงอุตสาหกรรม
สมาชิกของ: คณะรัฐมนตรี
รายงานต่อ: นายกรัฐมนตรี
ผู้เสนอชื่อ: นายกรัฐมนตรี
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: มุนี มหาสันทนะ เวชยันตรังสฤษฏ์
สถาปนา: 5 พฤษภาคม พ.ศ. 2485
รายนามรัฐมนตรีว่าการกระทรวงอุตสาหกรรม
รัฐมนตรีว่าการกระทรวงอุตสาหกรรมที่ยังมีชีวิตอยู่

ปัจจุบันมีรัฐมนตรีว่าการกระทรวงอุตสาหกรรมที่ยังมีชีวิตอยู่ 23 คน ได้แก่
| รายนาม | วาระ | วันเกิด |
| --- | --- | --- |
| สมพงษ์ อมรวิวัฒน์ | พ.ศ. 2535 | 3 กรกฎาคม พ.ศ. 2484 (83 ปี) |
| ประชา พรหมนอก | พ.ศ. 2551 | 18 พฤษภาคม พ.ศ. 2485 (82 ปี) |
| จิรายุ อิศรางกูร ณ อยุธยา | พ.ศ. 2528 - 2529 | 12 พฤศจิกายน พ.ศ. 2485 (82 ปี) |
| ไตรรงค์ สุวรรณคีรี | พ.ศ. 2537 - 2538 | 24 มิถุนายน พ.ศ. 2487 (80 ปี) |
| กร ทัพพะรังสี | พ.ศ. 2539 - 2540 | 14 กันยายน พ.ศ. 2488 (79 ปี) |
| จักรมณฑ์ ผาสุกวนิช | พ.ศ. 2557 -​ 2558 | 15 กุมภาพันธ์ พ.ศ. 2491 (76 ปี) |
| วรรณรัตน์ ชาญนุกูล | พ.ศ. 2554 - ​2555 | 8 มีนาคม พ.ศ. 2492 (75 ปี) |
| ไชยวัฒน์ สินสุวงศ์ | พ.ศ. 2538 - 2539 | 21 กรกฎาคม พ.ศ. 2492 (75 ปี) |
| พงษ์ศักดิ์ รักตพงศ์ไพศาล | พ.ศ. 2547 - 2548 | 16 กันยายน พ.ศ. 2493 (74 ปี) |
| มิ่งขวัญ แสงสุวรรณ | พ.ศ. 2551 | 5 กุมภาพันธ์ พ.ศ. 2495 (72 ปี) |
| พินิจ จารุสมบัติ | พ.ศ. 2546 - 2547 | 13 ตุลาคม พ.ศ. 2494 (73 ปี) |
| สุริยะ จึงรุ่งเรืองกิจ | พ.ศ. 2544 - 2545, พ.ศ. 2548 - 2549, พ.ศ. 2562 - 2566 | 10 ธันวาคม พ.ศ. 2497 (69 ปี) |
| สมศักดิ์ เทพสุทิน | พ.ศ. 2545 -​ 2546 | 13 มกราคม พ.ศ. 2498 (69 ปี) |
| สุวัจน์ ลิปตพัลลภ | พ.ศ. 2541 - 2543 | 9 กุมภาพันธ์ พ.ศ. 2498 (69 ปี) |
| อรรชกา สีบุญเรือง | พ.ศ. 2558 -​ 2559 | 14 กรกฎาคม พ.ศ. 2498 (69 ปี) |
| ประเสริฐ บุญชัยสุข | พ.ศ. 2555 - ​2557 | 1 พฤศจิกายน พ.ศ. 2499 (68 ปี) |
| วัฒนา เมืองสุข | พ.ศ. 2548 | 28 พฤษภาคม พ.ศ. 2500 (67 ปี) |
| สุวิทย์ คุณกิตติ | พ.ศ. 2551 | 17 ตุลาคม พ.ศ. 2500 (67 ปี) |
| หม่อมราชวงศ์พงษ์สวัสดิ์ สวัสดิวัตน์ | พ.ศ. 2555 | 20 มิถุนายน พ.ศ. 2500 (67 ปี) |
| ชัยวุฒิ บรรณวัฒน์ | พ.ศ. 2553 - 2554 | 16 กรกฎาคม พ.ศ. 2502 (65 ปี) |
| อุตตม สาวนายน | พ.ศ. 2559 -​ 2562 | 19 พฤษภาคม พ.ศ. 2503 (64 ปี) |
| พิมพ์ภัทรา วิชัยกุล | พ.ศ. 2566 - 2567 | 19 ตุลาคม พ.ศ. 2522 (45 ปี) |
| เอกนัฏ พร้อมพันธุ์ | พ.ศ. 2567 - ปัจจุบัน | 12 มกราคม พ.ศ. 2529 (38 ปี) |
ดูเพิ่ม

รายนามรัฐมนตรีช่วยว่าการกระทรวงอุตสาหกรรมของไทย
ความตกลงระงับกรณีระหว่างไทยกับฝรั่งเศส พ.ศ. 2489

สำหรับความหมายอื่น ดูที่ สนธิสัญญาวอชิงตัน
| ความตกลงระงับกรณีระหว่างไทยกับฝรั่งเศส  หรือ ข้อตกลงวอชิงตัน |
| --- | --- |
วันลงนาม: 17 พฤศจิกายน พ.ศ. 2489
ที่ลงนาม: วอชิงตัน ดี.ซี. สหรัฐ
ภาคี:   ไทย   สาธารณรัฐฝรั่งเศสที่ 4 
ภาษา: ไทย และฝรั่งเศส
ความตกลงระงับกรณีระหว่างไทยกับฝรั่งเศส (อังกฤษ: Settlement Agreement between France and Siam) หรือ สนธิสัญญาระงับกรณีไทย-ฝรั่งเศส พ.ศ. 2489 (อังกฤษ: Franco-Thai settlement treaty of 1946) หรือที่รู้จักในชื่อ ข้อตกลงวอชิงตัน (อังกฤษ: Washington Accord) เป็นสนธิสัญญาที่ลงนามเมื่อวันที่ 17 พฤศจิกายน พ.ศ. 2489 ที่กรุงวอชิงตัน ดี.ซี. โดยเป็นการยกเลิกอนุสัญญาโตเกียวที่ได้ลงนามเมื่อวันที่ 9 พฤษภาคม พ.ศ. 2484 เพื่อยุติผลสืบเนื่องของกรณีพิพาทอินโดจีนในปี พ.ศ. 2483-2484 ข้อตกลงดังกล่าวมีผลบังคับใช้ในวันที่สรุปข้อตกลงและได้รับการจดทะเบียนในสนธิสัญญาสหประชาชาติเมื่อวันที่ 16 ตุลาคม พ.ศ. 2502
จากสนธิสัญญานี้ทำให้ไทยต้องคืน ดินแดนฝั่งขวาของหลวงพระบาง, จำปาศักดิ์, ศรีโสภณ, พระตะบอง และดินแดนในกัมพูชา ให้กับฝรั่งเศส
ดูเพิ่ม

กรณีพิพาทอินโดจีน
ประเทศไทยในสงครามโลกครั้งที่สอง
อนุสัญญาโตเกียว
สำนักงานพัฒนารัฐบาลดิจิทัล (องค์การมหาชน)
ประวัติ

เมื่อปี พ.ศ. 2550 ได้มีการจัดตั้งสำนักบริการเทคโนโลยีสารสนเทศภาครัฐ หรือ สบทร. Government Information Technology Services or GITS เป็นหน่วยงานในสังกัดของสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์และเทคโนโลยี เพื่อจัดทำและให้บริการด้านเครือข่ายตลอดจนการให้คำปรึกษาในการประยุกต์ใช้เทคโนโลยีสารสนเทศในภาครัฐอย่างมีประสิทธิภาพ
ต่อมาในปี พ.ศ. 2554 มีการจัดตั้งสำนักงานรัฐบาลอิเล็กทรอนิกส์ (องค์การมหาชน) หรือเรียกโดยย่อว่า สรอ. (อังกฤษ: EGA) เป็นองค์การมหาชนของประเทศไทย ภายใต้การกำกับดูแลของรัฐมนตรีว่าการกระทรวงดิจิทัลเพื่อเศรษฐกิจและสังคม เพื่อเสนอแนะแนวทาง มาตรการ และมาตรฐานด้านรัฐบาลอิเล็กทรอนิกส์ รวมถึงให้บริการด้านวิชาการและการบริหารจัดการโครงการ ด้านเทคโนโลยีสารสนเทศและการสื่อสารในส่วนที่เกี่ยวข้องกับรัฐบาลอิเล็กทรอนิกส์ ตลอดจนส่งเสริมสนับสนุน และจัดอบรมเพื่อยกระดับทักษะความรู้ความสามารถด้านรัฐบาลอิเล็กทรอนิกส์
กระทั่งเมื่อวันที่ 13 พฤษภาคม พ.ศ. 2561 ได้มีประกาศในราชกิจจานุเบกษา ให้สำนักงานรัฐบาลอิเล็กทรอนิกส์ (องค์การมหาชน) เปลี่ยนชื่อหน่วยงานใหม่เป็น สำนักงานพัฒนารัฐบาลดิจิทัล (องค์การมหาชน) โดยอาศัยอำนาจตามพระราชกฤษฎีกาจัดตั้งสำนักงานพัฒนารัฐบาลดิจิทัล (องค์การมหาชน) และให้นายกรัฐมนตรีเป็นผู้รักษาการแทนรัฐมนตรีว่าการกระทรวงดิจิทัลเพื่อเศรษฐกิจและสังคม และแก้ไขเพิ่มเติมวัตถุประสงค์ให้สามารถดำเนินการเกี่ยวกับการนำเทคโนโลยีดิจิทัลมาใช้เป็นเครื่องมือในการบริหารงานภาครัฐและการจัดทำบริการสาธารณะเพื่อเพิ่มประสิทธิภาพในการอำนวยความสะดวกและให้บริการประชาชน
บทบาทหน้าที่ > ยุคสำนักงานรัฐบาลอิเล็กทรอนิกส์ฯ

สำนักงานรัฐบาลอิเล็กทรอนิกส์ (องค์การมหาชน) มีบทบาทหน้าที่พัฒนาและบูรณาการระบบเทคโนโลยีสารสนเทศและการสื่อสารของภาครัฐเพื่อพัฒนารัฐบาลอิเล็กทรอนิกส์ (e-Government) นำเสนอนโยบายและนำนโบายของรัฐบาลแปลงสู่การปฏิบัติ เพื่อการพัฒนาประเทศในด้านต่างๆ อย่างทั่วถึงและมีประสิทธิภาพ รวมทั้งบทบาทด้านต่าง ๆ ดังนี้
ให้บริการโครงสร้างพื้นฐานด้านรัฐบาลอิเล็กทรอนิกส์
พัฒนามาตรฐานและแนวปฏิบัติด้านรัฐบาลอิเล็กทรอนิกส์
ให้คำปรึกษาและถ่ายทอดองค์ความรู้ด้านรัฐบาลอิเล็กทรอนิกส์
บทบาทหน้าที่ > ยุคสำนักงานพัฒนารัฐบาลดิจิทัลฯ

สำนักงานพัฒนารัฐบาลดิจิทัล (องค์การมหาชน) สพร. หรือ DGA เป็นหน่วยงานกลางของระบบรัฐบาลดิจิทัล ทำหน้าที่ให้บริการส่งเสริมและสนับสนุนการดำเนินการของหน่วยงานของรัฐและหน่วยงานอื่นเกี่ยวกับการพัฒนารัฐบาลดิจิทัล โดยมีวัตถุประสงค์ ดังต่อไปนี้
1. พัฒนา บริหารจัดการ และให้บริการโครงสร้างพื้นฐานทางเทคโนโลยีดิจิทัลและระบบการให้ บริการหรือ แอปพลิเคชันพื้นฐานในส่วนที่เกี่ยวข้องกับรัฐบาลดิจิทัล
2. จัดทำมาตรฐาน แนวทาง มาตรการ หลักเกณฑ์ และวิธีการทางเทคโนโลยีดิจิทัล และกระบวนการดำเนินงานเพื่อให้สามารถเชื่อมโยงข้อมูลและระบบการทำงานระหว่างกันของหน่วยงานได้อย่างมีประสิทธิภาพ และมีความสอดคล้องกัน
3. ส่งเสริมและสนับสนุนการบูรณาการและแลกเปลี่ยนข้อมูลระหว่างหน่วยงานของรัฐการเปิดเผยข้อมูลภาครัฐผ่านเทคโนโลยีดิจิทัล และเป็นศูนย์กลางการแลกเปลี่ยนทะเบียนข้อมูลดิจิทัลภาครัฐเพื่ออำนวยความสะดวกในการให้บริการประชาชนและในการดำเนินงานของหน่วยงานของรัฐ
4. ส่งเสริมและสนับสนุนให้หน่วยงานของรัฐให้บริการดิจิทัลแก่ผู้เกี่ยวข้อง
5. พัฒนาบริการดิจิทัลภาครัฐแบบเบ็ดเสร็จ ณ จุดเดียวที่ประชาชนสามารถเข้าถึงบริการได้อย่างสะดวก รวดเร็ว และมั่นคงปลอดภัย
6. ให้คำปรึกษาและสนับสนุนหน่วยงานของรัฐในการบริหารจัดการโครงการด้านเทคโนโลยีดิจิทัล รวมถึงส่งเสริม สนับสนุน ให้บริการวิชาการ และจัดอบรมเพื่อยกระดับทักษะความรู้ความสามารถของเจ้าหน้าที่ของรัฐด้านรัฐบาลดิจิทัล
7. ศึกษา วิจัย สร้างนวัตกรรม และส่งเสริมและสนับสนุนงานวิชาการ งานวิจัยและนวัตกรรมในการพัฒนารัฐบาลดิจิทัล
8. สนับสนุนการดำเนินงานของหน่วยงานของรัฐที่รับผิดชอบในการจัดทำกรอบการจัดสรรงบประมาณ  บูรณาการประจำปีที่เกี่ยวกับการดำเนินงานด้านรัฐบาลดิจิทัล ตลอดจนสนับสนุนการติดตามและประเมินผลการดำเนินงานตามแผนงานและแผนระดับชาติที่เกี่ยวกับรัฐบาลดิจิทัล
9. ดำเนินการอื่นเพื่อพัฒนารัฐบาลดิจิทัลตามที่กฎหมายกำหนดหรือคณะรัฐมนตรีมอบหมาย
เพื่อประโยชน์ในการพัฒนารัฐบาลดิจิทัลให้มีแนวทางที่สอดคล้องกันหรือเป็นระบบเดียวกันสำนักงานอาจเสนอคณะรัฐมนตรีให้มีมติให้หน่วยงานของรัฐสนับสนุนการดำเนินงานของสำนักงานหรือร่วมดำเนินการกับสำนักงานตามมาตรานี้ได้
แหล่งข้อมูลอื่น

สำนักงานพัฒนารัฐบาลดิจิทัล (องค์การมหาชน) เว็บไซต์ในปัจจุบัน
สำนักงานรัฐบาลอิเล็กทรอนิกส์ (องค์การมหาชน) เว็บไซต์เดิม
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
โทโมโยะอาฟเตอร์: อิตส์อะวันเดอร์ฟูลไลฟ์

| --- | --- |
โทโมโยะอาฟเตอร์: อิตส์อะวันเดอร์ฟูลไลฟ์

智代アフター ～It's a Wonderful Life～
ชื่อภาษาอังกฤษ: Tomoyo After: It's a Wonderful Life
แนว: นาฏกรรม, โรแมนติก
เกม
ผู้พัฒนา: คีย์
ผู้จัดจำหน่าย: วิชวลอาตส์ (Windows) โปรโตไทป์ (PS2, FOMA, PSP, Xbox 360, PS3, Switch)
แนว: เอโรเก, วิชวลโนเวล
แพลตฟอร์ม: Windows, PS2, FOMA, PSP, Xbox 360, PS3, Android, Switch
วางจำหน่ายเมื่อ: JP: 25 พฤศจิกายน ค.ศ. 2005 ทั่วโลก: 1 กรกฎาคม ค.ศ. 2016
มังงะ
โทโมโยะอาฟเตอร์: เดียร์ไชนิงเมโมรีส์
เขียนโดย: คีย์
วาดภาพโดย: ซูมิโยชิ ยูกิโกะ
สำนักพิมพ์: ฟูจิมิ โชโบะ
นิตยสาร: ดรากอนเอจเพียวร์
กลุ่มเป้าหมาย: โชเน็ง
วางจำหน่ายตั้งแต่: 20 เมษายน ค.ศ. 2007 – 20 ตุลาคม ค.ศ. 2007
จำนวนเล่ม: 1
โทโมโยะอาฟเตอร์: อิตส์อะวันเดอร์ฟูลไลฟ์ (ญี่ปุ่น: 智代アフター ～It's a Wonderful Life～; โรมาจิ: tomoyo afutā ~It's a Wonderful Life~) เป็นเกมคอมพิวเตอร์แนววิชวลโนเวลเอโรเกที่พัฒนาโดยคีย์ ออกจำหน่ายสำหรับคอมพิวเตอร์ส่วนบุคคล เมื่อวันที่ 25 พฤศจิกายน ค.ศ. 2005  เกมเป็นส่วนแยกจากเกมแคลนนาด ซึ่งเป็นเกมสำหรับผู้เล่นทุกกลุ่มอายุ ต่อมาคีย์ได้ออกจำหน่ายโทโมโยะอาฟเตอร์ที่ไม่มีเนื้อหาเร้ากามารมณ์ และพอร์ตลงในเพลย์สเตชัน 2 เพลย์สเตชัน พอร์เทเบิล เอกซ์บอกซ์ 360 เพลย์สเตชัน 3 และนินเท็นโด สวิตช์ ในชื่อว่า โทโมโยะอาฟเตอร์: อิตส์อะวันเดอร์ฟูลไลฟ์ซีเอสอิดิชัน (Tomoyo After: It's a Wonderful Life CS Edition) เนื้อเรื่องของเกมเกี่ยวกับชีวิตของโอคาซากิ โทโมยะ ชายหนุ่มที่เพิ่งสำเร็จการศึกษาจากโรงเรียนมัธยมศึกษา และซาคางามิ โทโมโยะ เพื่อนสนิทของเขา ซึ่งทั้งคู่เริ่มที่จะมองอีกฝ่ายในความสัมพันธ์แบบรักใคร่มากขึ้น
รูปแบบการเล่มเกมโทโมโยะอาฟเตอร์ดำเนินในลักษณะเส้นโครงเรื่องแยกสายที่นำเสนอสถานการณ์ที่กำหนดไว้ล่วงหน้าพร้อมกับแนวทางการปฏิสัมพันธ์ โดยมุ่งเน้นไปที่โทโมโยะ ซึ่งเป็นตัวละครหลักตามชื่อเรื่อง การเป็นเกมซึ่งเป็นส่วนแยกของแคลนนาด ที่มีโทโมโยะเป็นหนึ่งในนางเอกของเกม โทโมโยะอาฟเตอร์ช่วยขยายเรื่องราวของโทโมโยะหลังเหตุการณ์ในเกมแคลนนาด มีจุง มาเอดะ และเลโอ คาชิดะเป็นผู้เขียนเรื่อง ส่วนฟูมิโอะเป็นผู้วาดภาพประกอบ ซึ่งต่างจากแคลนนาดที่วาดโดยอิตารุ ฮิโนอูเอะ แรกจำหน่าย โทโมโยะอาฟเตอร์เป็นเกมที่ขายดีที่สุดในญี่ปุ่นและติดอันดับห้าสิบเกมที่ขายดีที่สุดในประเทศอีกสองครั้ง ต่อมาได้มีการดัดแปลงเป็นมังงะชื่อ โทโมโยะอาฟเตอร์: เดียร์ไชนิงเมโมรีส์ (Tomoyo After: Dear Shining Memories) ที่มีซูมิโยชิ ยูกิโกะ เป็นผู้วาดภาพประกอบ ตีพิมพ์โดยฟูจิมิ โชโบะ ในนิตยสารดรากอนเอจเพียวร์ (Dragon Age Pure) เมื่อ ค.ศ. 2007 การเล่าเรื่องในมังงะจะเล่าจากมุมมองของโทโมโยะ ซึ่งต่างจากในเกมที่เล่าในมุมมองของโทโมยะ ทังโกบงจำนวนหนึ่งเล่มออกจำหน่ายในญี่ปุ่นเมื่อเดือนธันวาคม ค.ศ. 2007
รูปแบบการเล่น

โทโมโยะอาฟเตอร์เป็นวิชวลโนเวลแนวรักใคร่ที่ผู้เล่นสวมบทบาทของโอคาซากิ โทโมยะ รูปแบบการเล่มส่วนมากอยู่ที่การอ่านเรื่องเล่าและบทสนทนา โทโมโยะอาฟเตอร์ดำเนินในลักษณะเส้นโครงเรื่องแยกสายที่มีตอนจบหลายแบบ ขึ้นอยู่กับการตัดสินใจของผู้เล่นระหว่างเล่นเกม ซึ่งโครงเรื่องจะดำเนินตามทิศทางเฉพาะ
ตลอดการเล่น ผู้เล่นจะได้รับตัวเลือกที่หลากหลายให้เลือก การดำเนินข้อความจะหยุดลงเมื่อถึงจุดนี้ จนกว่าที่ผู้เล่นจะตัดสินใจเลือก หากต้องการดูโครงเรื่องทั้งหมด ผู้เล่นจะต้องเล่นซ้ำหลายครั้งและเลือกตัวเลือกที่ต่างกันเพื่อให้โครงเรื่องดำเนินในทิศทางอื่น ในเกมฉบับผู้ใหญ่ มีฉากซีจีที่แสดงถึงการร่วมเพศของโทโมยะและโทโมโยะ ต่อมาคีย์ได้ออกจำหน่ายโทโมโยะอาฟเตอร์ในฉบับที่ไม่มีเนื้อหาเร้ากามารมณ์ นอกจากนี้ยังมีมินิเกมที่เรียกว่า "Dungeons & Takafumis" ซึ่งให้ผู้เล่นมีโอกาสได้เล่นเกมเล่นตามบทบาท (RPG) โดยผู้เล่นจะสามารถเล่น "Dungeons & Takafumis" ได้เมื่อเล่นเกมจบสมบูรณ์แล้วหนึ่งรอบ
โครงเรื่องและตัวละคร

ดูเพิ่ม: รายชื่อตัวละครในแคลนนาด
เรื่องราวของโทโมโยะอาฟเตอร์มุ่งไปที่โอคาซากิ โทโมยะ ซึ่งเป็นตัวเอกชายจากเกมแคลนนาด และซาคางามิ โทโมโยะ หนึ่งในนางเอกของเกมเดียวกันและนางเอกตามชื่อเรื่องของโทโมโยะอาฟเตอร์ โทโมยะเพิ่งผ่านพ้นการเป็นสมาชิกของสังคมอย่างเต็มตัวในปีแรก เขาทำงานเป็นคนเก็บขยะและช่างซ่อม เดิมทีเขาอาศัยในห้องชุดเพียงลำพัง ซึ่งตรงข้ามกับการอยู่ร่วมกับโอคาซากิ นาโอยูกิ บิดาของเขาที่เข้ากันได้ไม่ดีนัก โทโมยะยังคงมีความสัมพันธ์แบบเพื่อนสนิทกับโทโมโยะ ซึ่งเรื่องราวของเธอได้รับการขยายต่อจากที่เห็นในแคลนนาด เธอยังคงติดต่อกับโทโมยะและทั้งคู่เริ่มมองอีกฝ่ายในความสัมพันธ์แบบรักใคร่
เรื่องราวเกิดขึ้นในช่วงหนึ่งเดือนให้หลังจากเหตุการณ์ในแคลนนาด ระหว่างวันหยุดยาวฤดูร้อนหลังจากที่โทโมยะสำเร็จการศึกษาจากโรงเรียนมัธยม เขายังคงอยู่ในเมืองเดียวกันกับในฉากหลังของแคลนนาด วันหนึ่งมีการค้นพบว่าโทโมโยะมีน้องสาวต่างมารดาชื่อว่ามิชิมะ โทโมะ ซึ่งอาศัยอยู่กับมารดาของเธอ โทโมะซึ่งยังเป็นนักเรียนอนุบาลเป็นบุตรนอกสมรสของบิดาของโทโมโยะกับหญิงอื่นชื่อว่ามิชิมะ ยูโกะ โทโมะย้ายเข้ามาอยู่ห้องชุดของโทโมยะ เนื่องจากแม่ของเธอมีปัญหาทางจิต ซึ่งส่งผลกระทบเป็นอย่างมากกับเด็กหญิง โทโมโยะรักน้องสาวต่างมารดาคนนี้มากและดูแลเธอตลอดเวลา เพราะเธอชอบเด็กเป็นพิเศษ
นอกจากนี้โทโมโยะยังมีน้องชายที่มีทักษะทางคอมพิวเตอร์ยอดเยี่ยมชื่อซาคางามิ ทาคาฟูมิ เขาติดตั้งเครื่องคอมพิวเตอร์ส่วนบุคคลในห้องของโทโมยะ และจากนั้นเข้ามาอยู่อาศัยในห้องชุด ทาคาฟูมิมีคนรักเก่าชื่อคานาโกะ ซึ่งไม่เปิดเผยนามสกุล เธอมักปากเสียและชอบถากถางเกินควร เธอไม่มีความสุขที่แม่ของเธอสมรสใหม่และนั่นทำให้เธอไม่อยากอยู่บ้าน เธอจึงเข้ามาอาศัยอยู่ในห้องชุดของโทโมยะด้วย เธอปรากฏตัวสั้น ๆ ประมาณสิบแปดวินาทีในตอนที่หกของอนิเมะเรื่อง แคลนนาด แก่นของเรื่องเน้นไปที่ความสัมพันธ์ระหว่างครอบครัว ซึ่งเหมือนกับในเรื่องแคลนนาด
การพัฒนา

หลังจากที่ แคลนนาด ออกจำหน่าย จุง มาเอดะตัดสินใจสร้างเกมที่มีพื้นฐานจากบทของโทโมโยะ มาเอดะดูแลเกี่ยวกับการวางแผนและบทของเกม โดยมีเลโอ คาชิดะ สมาชิกใหม่ของทีม มาทำร่วมกันด้วย ขณะที่ฟูมิโอะเป็นผู้อำนวยการฝ่ายศิลป์ของโทโมโยะอาฟเตอร์ ซึ่งต่างจากแคลนนาดที่อิตารุ ฮิโนอูเอะเป็นผู้ออกแบบตัวละครและผู้อำนวยการฝ่ายศิลป์ อย่างไรก็ตามฮิโนอูเอะมีส่วนช่วยฟูมิโอะในด้านการออกแบบตัวละครด้วย ดังนั้นตัวละครที่ปรากฏตัวในแคลนนาด เช่น โทโมยะและโทโมโยะ ดูคล้ายคลึงกัน แต่แตกต่างอย่างเห็นได้จากที่ปรากฏตัวในแคลนนาด นอกจากนี้มาเอดะได้ประพันธ์เพลงสำหรับเกมนี้ ร่วมกับนักประพันธ์เด่นของคีย์ ได้แก่ โอริโตะ ชินจิและโทโงชิ มาโงเมะ
เมื่อมีการพอร์ตโทโมโยะอาฟเตอร์ลงในเพลย์สเตชัน 2 (PS2) มีการปรับปรุงแก้ไขเกมให้ดีขึ้น โดยคณะทำงานชุดเดิมได้ขยายบทเรื่องของฉบับนี้ หลังจากที่นำเนื้อหาสำหรับผู้ใหญ่ที่มีฉากทางเพศออก โทโนคาวะ ยูโตะได้เขียนเรื่องราวของทาคาฟูมิและคานาโกะเพิ่มเติมบางส่วน ด้วยการเพิ่มบทและภาพรวมกัน ทำให้ฉบับพีเอสทู มีความยาวมากกว่าฉบับวินโดวส์ถึง 1.5 เท่า ในฉบับดั้งเดิมตัวละครทุกตัว ยกเว้นโอคาซากิ โทโมยะ มีเสียงพากย์เต็ม ซึ่งในฉบับพีเอสทูก็ไม่มีการเปลี่ยนแปลงในเรื่องนี้เช่นกัน การสนับสนุนเพิ่มเติมถูกเพิ่มเข้ามาเพื่อให้การแสดงภาพบนจอโทรทัศน์คมชัดกว่าในอดีต เพราะมีการเล่นวิชวลโนเวลด้วยเครื่องคอนโซลมากกว่าที่จะเล่นบนจอคอมพิวเตอร์ เกมฉบับพีเอสทูยังลดการสั่นไหวของภาพ เพื่อลดอาการเพลียตา
การพัฒนา > ประวัติการวางจำหน่าย

การวางจำหน่ายโทโมโยะอาฟเตอร์ ที่เป็นเกมสำหรับผู้ใหญ่ฉบับลิมิเต็ดอิดิชัน เริ่มขึ้นเมื่อวันที่ 25 พฤศจิกายน ค.ศ. 2005 ซึ่งสามารถเล่นได้บนคอมพิวเตอร์ส่วนบุคคลระบบปฏิบัติการไมโครซอฟท์ วินโดวส์ โดยการใช้แผ่นดีวีดี ซึ่งมีเพลงประกอบดั้งเดิมของวิชวลโนเวลแถมมาด้วย อย่างไรก็ตาม นับแต่นั้นมามีการระงับการผลิตเกมฉบับสำหรับผู้ใหญ่ ต่อมาคีย์วางจำหน่ายฉบับผู้เล่นทุกกลุ่มอายุที่ปรับปรุงให้สามารถเล่นในวินโดวส์ วิสตาได้ เมื่อวันที่ 31 กรกฎาคม ค.ศ. 2009 ในรูปแบบกล่องรวมชุด (box set) ประกอบด้วยเกมวิชวลโนเวลของคีย์เกมอื่นอีก 5 เกม รวมในชุดที่เรียกว่าคีย์เท็นท์เมโมเรียลบอกซ์ (Key 10th Memorial Box) เกมฉบับนี้มีฉากเพิ่มเติมจากฉบับพีเอสทู และมีการพากย์เสียงเต็ม ซึ่งรวมถึงโทโมยะด้วย ต่อมามีการปรับปรุงโทโมโยะอาฟเตอร์ ฉบับที่ปรากฏในคีย์เท็นท์เมโมเรียลบอกซ์ให้สามารถเล่นในวินโดวส์เซเวน และวางจำหน่ายอีกครั้งเมื่อวันที่ 30 เมษายน ค.ศ. 2010 ในชื่อว่าโทโมโยะอาฟเตอร์: อิตส์อะวันเดอร์ฟูลไลฟ์เมโมเรียลอิดิชัน (Tomoyo After: It's a Wonderful Life Memorial Edition) จากนั้นคีย์ได้วางจำหน่ายฉบับปรับปรุงสำหรับเล่นในระบบปฏิบัติการไมโครซอฟท์ วินโดวส์ ในชื่อโทโมโยะอาฟเตอร์: อิตส์อะวันเดอร์ฟูลไลฟ์เพอร์เฟ็คอิดิชัน (Tomoyo After: It's a Wonderful Life Perfect Edition) เมื่อวันที่ 26 กันยายน ค.ศ. 2014 ฉบับเพอร์เฟ็คอิดิชัน ประกอบไปด้วยเนื้อหาเพิ่มเติมที่มีอยู่ในฉบับคอนโซล ตลอดจนเนื้อหาสำหรับผู้ใหญ่จากฉบับดั้งเดิมด้วย ฉบับแปลภาษาอังกฤษของโทโมโยะอาฟเตอร์ วางจำหน่ายเมื่อวันที่ 1 กรกฎาคม ค.ศ. 2016
การพอร์ตเกมลงในคอนโซลเป็นครั้งแรกเริ่มขึ้นที่พีเอสทู โดยมีโปรโตไทป์เป็นผู้วางจำหน่ายในชื่อ โทโมโยะอาฟเตอร์: อิตส์อะวันเดอร์ฟูลไลฟ์ซีเอสอิดิชัน เมื่อวันที่ 25 มกราคม ค.ศ. 2007 ต่อมาโปรโตไทบ์ได้วางจำหน่ายเกมฉบับผู้เล่นทุกกลุ่มอายุบนโทรศัพท์เคลื่อนที่ เมื่อวันที่ 29 พฤษภาคม ค.ศ. 2008 ผ่านทางวิชวลอาตส์ มอตโต แต่ฉบับนี้ไม่มีเกมเล่นตามบทบาท "Dungeons & Takafumis" โปรโตไทป์ได้วางหน่ายฉบับซีเอสอิดิชัน บนเพลย์สเตชัน พอร์เทเบิล ซึ่งมีเสียงพากย์เต็มของโทโมยะ เมื่อวันที่ 19 มีนาคม ค.ศ. 2009 จากนั้นได้วางจำหน่ายฉบับซีเอสอิดิชัน บนเอกซ์บอกซ์ 360 เมื่อวันที่ 22 กันยายน ค.ศ. 2010 ต่อมาได้วางจำหน่ายฉบับซีเอสอิดิชัน รุ่นจำกัดจำนวนสำหรับเพลย์สเตชัน 3 (PS3) เมื่อวันที่ 29 กรกฎาคม ค.ศ. 2012 เดิมทีจะนำมาขายในงานไดกังฮะไซของวิชวลอาร์ตที่จัดขึ้นในวันนั้น เพื่อเฉลิมฉลองการครบรอบ 20 ปี  อย่างไรก็ตามมีการวางจำหน่ายฉบับพีเอสทรีเพิ่มเติมอีก 3 งาน คือ ที่งานคอมิเก็ตครั้งที่ 83 ระหว่างวันที่ 29–31 ธันวาคม ค.ศ. 2012 ที่งานโตเกียวเกมโชว์ ระหว่างวันที่ 21–22 กันยายน ค.ศ. 2013 และที่คาแร็คเตอร์1 เอ็กซิบิชันเมื่อวันที่ 1 พฤษภาคม ค.ศ. 2016 เพื่อระดมเงินสำหรับผู้ประสบภัยจากเหตุแผ่นดินไหวในจังหวัดคูมาโมโตะ ค.ศ. 2016 ซึ่งสามารถระดมเงินจากการขายได้ ¥272,506 ต่อมาโปรโตไทป์ได้จำหน่ายฉบับดาวน์โหลดของพีเอสทรีผ่านทางเพลย์สเตชัน สตอร์ เมื่อวันที่ 29 พฤษภาคม ค.ศ. 2013 เกมฉบับที่เล่นได้กับระบบปฏิบัติการแอนดรอยด์ถูกวางจำหน่ายเมื่อ 27 กุมภาพันธ์ ค.ศ. 2013 แต่ในฉบับนี้ไม่มีในส่วนของ "Dungeons & Takafumis" ให้เล่น ส่วนเกมที่เล่นในเครื่องนินเท็นโด สวิตช์ โปรโตไทป์ได้วางจำหน่ายเมื่อวันที่ 10 กันยายน ค.ศ. 2020 โดยมีข้อความสนับสนุนทั้งภาษาญี่ปุ่นและภาษาอังกฤษ
สื่อที่เกี่ยวข้อง > มังงะ

มีการดัดแปลงวิชวลโนเวลโทโมโยะอาฟเตอร์ เป็นมังงะชื่อ โทโมโยะอาฟเตอร์: เดียร์ไชนิงเมโมรีส์ มีซูมิโยชิ ยูกิโกะ เป็นผู้วาดภาพประกอบ ตีพิมพ์โดยฟูจิมิ โชโบะ ในนิตยสารมังงะโชเน็ง ดรากอนเอจเพียวร์ ระหว่างวันที่ 20 เมษายน และ 20 ตุลาคม ค.ศ. 2007 เรื่องราวยึดตามฉบับวิชวลโนเวลที่มีมาก่อนหน้า ทว่าเปลี่ยนมาเล่าจากมุมมองของโทโมโยะแทนที่จะเป็นโทโมยะ ทังโกบงจำนวน 1 เล่ม ออกจำหน่ายในญี่ปุ่นเมื่อวันที่ 8 ธันวาคม ค.ศ. 2007 มีเนื้อหาแบ่งออกเป็น 4 บท